Placuit atque convenit inter dunnum abbatem Maiolum atque monachos Clunienses, necnon et dunnum Johannem, episcopum, et Arembertum, prepositum, et Eldinum, levitam, qui consensit, ceterosque fratres, ut terras inter se commutarent. In primis domnus Maiolus domno Johanni, episcopo, et Eldino, levitæ, campos et prata in villa Lornant, qui terminantur a mane et a sero terra Sanctæ Mariæ, a medio die rocha, a cirtio rivo volvente; et dono vobis in Cavaniaco campi tertiam partem, et terminatur a mane et a medio die via publica, a sero terra Rainoldi, a cirtio Sancti Petri. Infra istos terminos totum ad integrum dederunt. Et dederunt dunnus Johannes, episcopus, et Eldinus, levita, a partibus dunni Maioli, abbatis, campos et prata in villa Colonicas, terminatos sicut via tenet publica de Chariniaco et via Lordoni castelli, et via Cavaniaco, et Crotello vocatur. Infra istas terminationes, totum quesitum, ad inquirendum donamus, et faciat unusquisque de suis quicquid voluerit in omnibus. S. Johannis, episcopi. S. Eldini, levite. S. Vinisii, levite. S. Sendeleni, levite. S. Aremberti, prepositi. S. domni Maioli, abbatis. S. Rodulfi, archidiaconi. S. Unberti, levite. S. Anblardi, levite. S. Eynrici, levite. Data per manus Landrici, cancellarii, mense augusto, anno XXVIII Lotharii regis.